Den første hoppbakken i Râșnov ble bygd i 1936. Hoppanlegget ble modernisert i 2001. Etter at det rumenske skiforbundet i 2007 inngikk en sponsoravtale med det rumenske turismedepartementet og det østerrikske oljeselskapet OMV, startet byggingen av et nytt hoppanlegg i Râşnov i juni 2009. Det ble offisielt innviet 30. august 2011. Sommeren 2011 startet også byggingen av en K90-bakke i anlegget. Den ble ferdigstilt høsten 2012, og er Romanias nest største hoppbakke, etter den nedlagte K110-bakken Tintina i Borșa.